Club Deportivo Puertollano

O **Club Deportivo Puertollano** é un club de fútbol da localidade de Puertollano, en Cidade Real. Este club foi fundado o 24 de setembro de 1948 co nome de **Calvo Sotelo Club de Fútbol**, denominación baixo a que chegou a militar en Segunda División.

Actualmente xoga no grupo XVIII da Terceira División Española.

## Historia 
### Calvo Sotelo Club de Fútbol 
O Club Deportivo Puertollano procede do club fundado o 24 de setembro de 1948 co nome de Calvo Sotelo Club de Fútbol, baixo as ordes da Empresa Nacional Calvo Sotelo, durante os seus dous primeiros anos militou na categoría rexional, nos cales foi o primeiro clasificado, ascendendo na tempada 1949-50 á Terceira División, na que militou durante catorce tempadas, obtendo o primeiro posto en cinco ocasións, aínda que non sería ata a tempada 1963-64 cando conseguiu o ascenso á Segunda División.

Durante as seguintes sete tempadas mantívose en Segunda División, chegando a xogar o play-off de ascenso a Primeira División tras quedar segundos na tempada 1967-68 e perder ante o Córdoba. Pero na tempada 1970-71 o equipo descendeu a Terceira División, volvendo recuperar a categoría tras a tempada 1974-75, pero perdéndoa, descendendo a Segunda División B tras quedar últimos na tempada 1977-78.

Mantívose en Segunda División B seis anos, ascendendo na tempada 1983-84 a Segunda División, aínda que non conseguiu manterse na categoría ao ano seguinte, volvendo a Segunda B, e debido á reorganización da división descendeu a Terceira División, a pesar de quedar oitavos.

### Puertollano Industrial 
Durante os seguintes anos, as débedas, a baixa asistencia e o abandono por parte de Repsol do club, fai que se entre nunha época de decadencia, é ao comezar a tempada 1988-89 (o día 10 de outubro) cando se cambia o nome do equipo polo de Puertollano Industrial Club de Fútbol, buscando o apoio da poboación de Puertollano, con todo, non se conseguiu un apoio constante por parte desta, e ademais, durante a seguinte tempada acabouse en último posto, descendendo ata a división rexional, onde só estivo unha tempada, ascendendo ao ano seguinte.

O equipo continuou en Terceira División oito tempadas baixo a denominación de Puertollano Industrial, conseguindo en 1994 gañar a Copa Federación Española de Fútbol, torneo que se celebraba por primeira vez nesta data.

### Unión Deportiva Puertollano 
No ano 1999 reorganízase o club coa unión do Puertollano Industrial C.F. co Puertollano C.F. (club que militaba nas divisións rexionais), pasándose a chamar Unión Deportiva Puertollano, e o segundo equipo sería o filial deste. Ademais co cambio de nome vólvese a gañar o campionato de Terceira División na tempada 1999-00, pero non sería senón ata seis anos despois, cun novo campionato e 94 puntos conseguidos (con só dúas derrotas), cando se gañan os Play-Offs de ascenso a Segunda División B, onde actualmente milita.

### Club Deportivo Puertollano 
O 3 de xullo de 2010 apróbase o cambio de denominación a Club Deportivo Puertollano.

## Uniforme 
* **Uniforme titular**: Camiseta, pantalón e medias azuis con bandas brancas e serigrafía branca. 
* **Uniforme alternativo**: Camiseta branca, pantalón vermello e medias brancas, con serigrafía negra.

## Datos do club 
* **Tempadas en 1ª**: 0 
* **Tempadas en 2ª**: 11 
** **Mellor posto en 2ª**: 2º (67-68) 
** **Peor posto en 2ª**: 20º (77-78) 
* **Tempadas en 2ªB**: 12
** **Mellor posto en 2ª B**: 2º (83-84) 
** **Peor posto en 2ª B**: 13º (80-81, 82-83 e 07-08) 
* **Tempadas en 3ª**: 37 
** **Mellor posto en 3ª**: 1º (58-59, 60-61, 61-62, 62-63, 63-64, 74-75, 99-00 e 05-06) 
** **Peor posto en 3ª**: 20º (89-90) 
* **Tempadas en Categorías rexionais**: 3 (48-49, 49-50 e 90-91) 
** **Mellor posto en Categorías rexionais**: 1º (48-49, 49-50 e 90-91)

## Xogadores 
:*Categoría principal: Xogadores do CD Puertollano*
### Xogadores 2009/10 
## Adestradores 
*  Antonio De la Torre Camacho "Torreca" (2003-2005)
*  Antonio Cabezuelo "Rojo" (2005)
*  Pedro Sánchez de la Nieta Ogayar (2005-2008)
*  Manuel Ruiz Hierro (2008)
*  Óscar Jacobo Maestre (2008-2009)
*  Andrés García Tébar (2009)
*  Benigno Sánchez Yepes (2009-)

## Palmarés 
### Torneos nacionais 
* **Terceira División de España** (8): 1958-59, 1960-61, 1961-62, 1962-63, 1963-64, 1974-75, 1999-00, 2005-06
* **Copa Federación** (3): 1994, 2006, 2011
* Subcampión da Segunda División (1): 1967-68
* Subcampión da Segunda División B (1): 1983-84
* Subcampión da Terceira División (4): 1952-53, 1956-57, 1959-60, 2003-04

## Notas 
## Véxase tamén 
### Ligazóns externas 
* Web oficial
* Web non oficial
* Diario dixital de seguimento do deporte en Puertollano